[{"text_idx": "#000005", "text": "Ym mlog 4 o 5, mae Katie\u2019n canolbwyntio ar fywyd Nancy o ganol y 1930au i ganol y 1940au."}, {"text_idx": "#000007", "text": "Dechreuwn Ran 4 gyda rhywfaint o ddrama gan deulu Thomas. Ym mis Mehefin 1937, ysgrifennodd Dylan at ei rieni i\u2019w hysbysu ei fod yn bwriadu priodi Caitlin, yr oedd wedi\u2019i chyfarfod y flwyddyn flaenorol. Gwrthwynebodd ei rieni\u2019n gryf a cheisiodd y ddau gael help Nancy a Haydn i ymyrryd. Ar 15 Mehefin, ysgrifennodd D J at Haydn, \u2018I\u2019m sure both Nancy & yourself must feel very upset over the insane idea of Dylan\u2019s marrying in his desperate financial straits. Marriage, too, as I pointed out to him, would still further damn his potential success as a writer or poet...\u2019 Awgrymodd Haydn ymyrryd trwy fynd i Gernyw i weld Dylan yn bersonol, ond gwrthododd DJ Thomas y syniad hwn. Fodd bynnag, ffoniodd Haydn fam Caitlin lle awgrymodd na fyddai Dylan yn fab yng nghyfraith delfrydol. Ar 20 Mehefin, ysgrifennodd Dylan at Nancy a Haydn yn gofyn am gael benthyg arian i helpu i dalu am gostau\u2019r briodas \u2013 postiwyd y llythyr heb stamp. Er gwaetha\u2019r holl ymdrechion, a oedd yn gyfyngedig oherwydd nododd D J na allent \u2018wahardd y briodas\u2019, priododd Dylan a Caitlin."}]